ایران-دا ایندییه‌دک 201 مین 330 نفر کروناویروس‌دان (کووید-19) ساغالیب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، اؤتن گون عرضینده ایران-دا داها 163 نفر کروناویروس‌دان اؤلوب. بئللیکله ایران-دا بو ویروس‌دان اؤلنلرین سایی 11 مین 571 نفره یوکسلیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 560 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 240 مین 438 نفره چاتیب. ویروس داشیییجیلاریندان‌ 3 مین 168 نفرین وضعیتی آغیردیر.
سادات لاری بیلدیریب کی، خوزستان، باتی آذربایجان، دوغو آذربایجان، کوردوستان، کرمانشاه، هرمزگان، بوشهر، رضوی خوراسانی و ایلام  ویلایتلرینده وضعیت آغیردیر.
ایران-دا ایندییه‌دک 1،79 میلیون‌دان چوخ تشخیص تستی حیاتا کئچیریلیب.
